КIуэкIуэ Юрий Инстаграмым щиIэ напэкIуэцIым Васильев Владимир щехъуэхъуащ Дагъыстэн Республикэм и Iэтащхьэм и къалэнхэр пIалъэкIэ игъэзэщIэну зэрагъэувамкIэ
«Урысейм и Президент Путин Владимир и УказкIэ Васильев Владимир Абдуалий и къуэр Дагъыстэн Республикэм и Iэтащхьэм и къалэнхэр пIалъэкIэ игъэзэщIэну ягъэуващ. А къулыкъум абы щихъуэжащ иужьрей илъэсхэм а щIыналъэм и унафэщIу щыта, абы и зыужьыныгъэм куэд хэзыщIыхьа Абдулатипов Рэмэзан Гаджимурад и къуэр. Шэч къытесхьэркъым абы и Iэзагъымрэ щIэныгъэмрэ адэкIи къызэрысэбэпынум.
Васильев Владимир и лэжьыгъэ, политикэ къекIуэкIыкIар и щапхъэщ къэралым хьэлэлу къулыкъу хуэщIэным. Ар си щхьэкIэ фIыуэ соцIыху. Ар къахощхьэхукI хабзэмрэ лъэпкъ зэхущытыкIэхэмрэ фIыуэ зэрыхищIыкIымкIэ, щIэныгъэрэ гъэсэныгъэрэ зэрыбгъэдэлъымкIэ, цIыхугъэ зэрыхэлъымкIэ, Iуэхум зэрыхуэпэжымкIэ. Урысей Федерацэм къэрал кIуэцI IуэхухэмкIэ и органхэм зэгъусэу дыщызэдэлажьэм Владимир Абдуалий и къуэм зэкъым къызэрыгуэкIыу щымыт унафэхэр къыщищтар икIи жэуаплыныгъэр и пщэ зэрыдилъхьэжар. Апхуэдэу Iэзэу щызэфIигъэуват абы и лэжьыгъэр Къэрал Думэми, Васильев Владимир и унафэщIу щытащ нэхъ ин дыдэ икIи мыхьэнэшхуэ зиIэ «Урысей зэкъуэт» фракцэм.
ЕхъулIэныгъэ, зэIузэпэщыныгъэ уиIэну, Дагъыстэным и лъэпкъхэмрэ ди Хэкум-рэ я фIыгъэ зыхэлъ мурадхэр къохъулIэну», — итщ щIыналъэм и унафэщIым и хъуэхъум.
КъБР-м и Iэтащхьэмрэ
Правительствэмрэ я пресс-IуэхущIапIэ.
